### Beslutning

Godkendt.

### Sagsfremstilling

## Resume og sagens baggrund

Administrationen orienterer om, at der forventes en betydelig opgave med varmeplanlægning for områder i Kalundborg Kommune der i dag ikke bliver forsynet med fjernvarme. Der er mange borgere der ønsker besked om hvorvidt de selv skal etablere grøn varme i stedet for gas- eller oliefyr, eller om de kan forvente at få kollektiv varmeforsyning.

## Indstillinger

Plan-, Byg- og Miljøchefen indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

I [adresse] strategiske energiplan fra 2018 er der målsætninger om udfasning af alle oliefyr inden 2030 og naturgasfyr inden 2050.

I [adresse] er det ca. 400.000 husstande der i dag opvarmes med naturgas.

I Kalundborg Kommune er det ca. 800 husstande der forsynes af naturgas. Naturgas til opvarmningen af de 800 husstande udleder ca. 2.000 ton CO2 per år.

I Kalundborg Kommune er det Sæby, Gørlev og Kirke Helsinge der i dag er forsynet med naturgas til bolig opvarmning.

Boliger med oliefyr er fordelt mere jævnt i kommunen. Se evt. vedlagte bilag med et oversigtskort fra Strategisk Energiplan 2018.

Der er ca. 3.800 bygninger inkl. erhverv og boliger, der forsynes med olie til opvarmning.
Husstande med oliefyr udleder i Kalundborg Kommune ca. 6.000 ton CO2 per år. Det sidste tal bygger på oplysninger fra BBR, der kan have usikkerheder, da husejere selv skal indberette hvis de skifter fra oliefyr til fx flis eller træpiller.

Set i lyset af klimakrisen og ikke mindst forsyningssikkerhedskrisen og et ønske om at frigøre [adresse] fra den russiske gasforsyning kan der være grunde til, at undersøge om disse målsætninger bør fremrykkes.

I den kommende Klimahandlingsplan DK2020 bliver udfasningen af gas- og olie til boligopvarmning også et tema.

Administrationen forventer, at der kommer en betydelig opgave med at screene ejendomme i kommunen, så ejerne kan modtage en besked om hvorvidt de kan forvente en kollektiv varmeforsyning, om de selv skal etablere en grøn varmekilde som fx varmepumper, eller om deres mulighed skal undersøges nærmere.

 Med udgangspunkt i data fra BBR og Varmeplan [adresse] fra Aalborg Universitet vil administrationen gå i dialog med forsyningsselskaber der kan og vil forsyne områder i kommunen hvor der er være en samfundsøkonomisk gevinst med at etablere kollektiv varmeforsyning. Formålet er at afklare hvilke forsyningsselskaber der kan og vil forsyne områderne.

## Økonomiske konsekvenser

Ingen.